การแทรกเขตข้อมูลผสานลงในสิ่งพิมพ์ที่ผสาน - Publisher
การแทรกเขตข้อมูลผสานลงในสิ่งพิมพ์ที่ผสานแสดงทั้งหมด
คุณสามารถแทรกเขตข้อมูลผสานลงในสิ่งพิมพ์จดหมายเวียน จดหมายเวียนอิเล็กทรอนิกส์ หรือแค็ตตาล็อกเวียน ในระหว่างขั้นตอนที่ 2 ของคำสั่งจดหมายเวียน จดหมายเวียนอิเล็กทรอนิกส์ หรือแค็ตตาล็อกเวียน เขตข้อมูลผสานคือตัวยึดสำหรับข้อมูลข้อความและรูปภาพที่จะเปลี่ยนแปลงไปในแต่ละสำเนาของสิ่งพิมพ์สำเร็จ
ต้องเชื่อมต่อสิ่งพิมพ์จดหมายเวียน จดหมายเวียนอิเล็กทรอนิกส์ หรือแค็ตตาล็อกเวียนกับแหล่งข้อมูลก่อน คุณจึงจะสามารถแทรกเขตข้อมูลผสานได้ สำหรับข้อมูลเพิ่มเติมเกี่ยวกับการสร้างแหล่งข้อมูล ให้ดูที่ การสร้างแหล่งข้อมูลสำหรับจดหมายเวียน
แทรกเขตข้อมูลผสานลงในสิ่งพิมพ์จดหมายเวียนอิเล็กทรอนิกส์
แทรกเขตข้อมูลผสานลงในสิ่งพิมพ์แค็ตตาล็อกเวียน
ถ้าสิ่งพิมพ์จดหมายเวียนของคุณยังไม่ได้เปิด ให้เปิด
บนเมนู เครื่องมือ ให้ชี้ไปที่ จดหมายและแค็ตตาล็อก จากนั้นให้คลิก จดหมายเวียน
ในบานหน้าต่างงาน จดหมายเวียน ภายใต้ สร้างรายชื่อผู้รับ ให้เลือกแหล่งข้อมูลที่คุณต้องการใช้ แล้วคลิก ถัดไป: สร้างหรือเชื่อมต่อกับรายชื่อผู้รับ
ในกล่องโต้ตอบ เลือกแหล่งข้อมูล ให้คลิกแหล่งข้อมูลที่คุณต้องการ แล้วคลิก เปิด
กล่องโต้ตอบอื่นอาจปรากฏขึ้นและขอข้อมูลที่เฉพาะเจาะจง ทั้งนี้ขึ้นอยู่กับชนิดของแหล่งข้อมูลที่คุณเลือก
ในกล่องโต้ตอบ ผู้รับจดหมายเวียน คุณสามารถเลือกผู้รับที่คุณต้องการรวมในการผสาน เลือกกล่องกาเครื่องหมายถัดจากผู้รับที่คุณต้องการรวม และล้างกล่องกาเครื่องหมายถัดจากผู้รับที่คุณต้องการแยกออก คุณสามารถกรองรายชื่อโดยใช้เขตข้อมูลหรือเงื่อนไขเฉพาะ และเรียงลำดับรายชื่อตามลำดับพยัญชนะได้ สำหรับข้อมูลเพิ่มเติมเกี่ยวกับการปรับปรุงรายชื่อผู้รับ ให้ดูที่ เคล็ดลับสำหรับรายชื่อผู้รับจดหมาย
ถ้าสิ่งพิมพ์ไม่มีกล่องข้อความและคุณต้องการเพิ่มข้อความที่เหมือนกันในทุกสำเนาของสิ่งพิมพ์สำเร็จ ให้แทรกกล่องข้อความหนึ่งกล่องขึ้นไป
เมื่อต้องการแทรกข้อความที่ต้องการให้เหมือนกันในทุกสำเนาของสิ่งพิมพ์สำเร็จ ให้คลิกภายในกล่องข้อความ แล้วพิมพ์ข้อความที่คุณต้องการให้ปรากฏขึ้นในทุกสำเนา
ในบานหน้าต่างงาน จดหมายเวียน ภายใต้ รายการเพิ่มเติม ให้คลิก เขตข้อมูลรูปภาพ
ในกล่องโต้ตอบ แทรกเขตข้อมูลรูปภาพ ให้คลิกเขตข้อมูล ที่มีชื่อแฟ้มรูปภาพหรือเส้นทาง แล้วคลิก ตกลง
หมายเหตุ ถ้าคอลัมน์ เนื้อหา ไม่มีเส้นทางไปยังโฟลเดอร์ที่มีรูปภาพ คุณต้องระบุตำแหน่งที่ตั้งของแฟ้มรูปภาพ ให้คลิก ระบุโฟลเดอร์ เลือก [โฟลเดอร์แหล่งข้อมูล] คลิก เพิ่ม นำทางไปยังตำแหน่งที่ตั้งของรูปภาพ แล้วคลิก เปิด
ใน บานหน้าต่างงาน จดหมายเวียน ภายใต้ รายการเพิ่มเติม ให้คลิก ช่องที่อยู่
หมายเหตุ ถ้าชื่อของ เขตข้อมูล (เขตข้อมูล: ประเภทของข้อมูลที่ตรงกับคอลัมน์ข้อมูลหนึ่งในแหล่งข้อมูล ชื่อของแต่ละเขตข้อมูลจะแสดงรายการไว้ที่แถวแรก (แถวหัวเรื่อง) ของแหล่งข้อมูล "รหัสไปรษณีย์" และ "นามสกุล" เป็นตัวอย่างของชื่อเขตข้อมูล) ในแหล่งข้อมูลไม่ตรงกับชื่อของเขตข้อมูลที่ Publisher ใช้สำหรับช่องที่อยู่ คุณอาจต้องคลิก จับคู่เขตข้อมูล ในกล่องโต้ตอบ แทรกช่องที่อยู่ จากนั้นในกล่องโต้ตอบ จับคู่เขตข้อมูล ให้ใช้รายการแบบหล่นลงเพื่อเลือกเขตข้อมูลจากแหล่งข้อมูลที่สอดคล้องกับเขตข้อมูลของ Publisher
ในบานหน้าต่างงาน จดหมายเวียน ภายใต้ รายการเพิ่มเติม ให้คลิก บรรทัดแสดงคำทักทาย
เคล็ดลับ คุณยังสามารถพิมพ์ข้อความของคุณเองในกล่องคำขึ้นต้นจดหมายและกล่องเครื่องหมายวรรคตอนต่อไปนี้
เลือกข้อความที่คุณต้องการให้ปรากฏในกรณีที่ Publisher ไม่สามารถแปลชื่อของผู้รับได้ — ตัวอย่างเช่น เมื่อแหล่งข้อมูลไม่มีชื่อหรือนามสกุลของผู้รับ มีแต่เพียงชื่อบริษัท
เคล็ดลับ คุณยังสามารถพิมพ์ข้อความของคุณเองเป็นบรรทัดแสดงคำทักทายในกล่องสำหรับชื่อผู้รับที่ไม่ถูกต้องได้ด้วย
หมายเหตุ ถ้าชื่อเขตข้อมูลในแหล่งข้อมูลของคุณไม่ตรงกับชื่อของเขตข้อมูลที่ Publisher ใช้สำหรับบรรทัดแสดงคำทักทาย คุณอาจต้องคลิก จับคู่เขตข้อมูล ในกล่องโต้ตอบ บรรทัดแสดงคำทักทาย จากนั้น ในกล่องโต้ตอบ จับคู่เขตข้อมูล ให้ใช้รายการแบบหล่นลงเพื่อเลือกเขตข้อมูลจากแหล่งข้อมูลของคุณที่สอดคล้องกับเขตข้อมูลของ Publisher
ในบานหน้าต่างงาน จดหมายเวียน รายการภายใต้ เตรียมสิ่งพิมพ์ของคุณ ประกอบด้วยเขตข้อมูลทั้งหมดที่อยู่ในแหล่งข้อมูล คุณสามารถใช้รายการนี้เพื่อเพิ่มเขตข้อมูลเพิ่มเติมต่างๆ ลงในสิ่งพิมพ์
ในบานหน้าต่างงาน จดหมายเวียน ในกล่องรายการภายใต้ เตรียมสิ่งพิมพ์ของคุณ ให้ลากเขตข้อมูลที่คุณต้องการรวมเข้าไว้ในกล่องข้อความที่คุณสร้างไว้สำหรับเขตข้อมูลนี้
หมายเหตุ การลากรายการรูปภาพจากรายการนี้จะแทรกเฉพาะข้อความที่แสดงถึงเส้นทางไปยังรูปภาพเท่านั้น ไม่ได้แทรกตัวรูปภาพ
ด้านบนของหน้าแทรกเขตข้อมูลผสานลงในสิ่งพิมพ์จดหมายเวียนอิเล็กทรอนิกส์
ถ้าสิ่งพิมพ์จดหมายเวียนอิเล็กทรอนิกส์ของคุณยังไม่ได้เปิด ให้เปิด
บนเมนู เครื่องมือ ให้ชี้ไปที่ จดหมายและแค็ตตาล็อก แล้วคลิก จดหมายเวียนอิเล็กทรอนิกส์
ในบานหน้าต่างงาน จดหมายเวียนอิเล็กทรอนิกส์ ภายใต้ สร้างรายชื่อผู้รับ ให้เลือกแหล่งข้อมูลที่คุณต้องการใช้ แล้วคลิก ถัดไป: สร้างหรือเชื่อมต่อกับรายชื่อผู้รับ
ในกล่องโต้ตอบ ผู้รับจดหมายเวียน คุณสามารถเลือกผู้รับที่คุณต้องการรวมในการผสาน เลือกกล่องกาเครื่องหมายถัดจากผู้รับที่คุณต้องการรวม และล้างกล่องกาเครื่องหมายถัดจากผู้รับที่คุณต้องการแยกออก คุณสามารถกรองรายชื่อโดยใช้เขตข้อมูลหรือเงื่อนไขเฉพาะ และเรียงลำดับรายชื่อตามลำดับพยัญชนะได้ สำหรับข้อมูลเพิ่มเติมเกี่ยวกับการปรับปรุงรายชื่อผู้รับ ให้ดูที่ เคล็ดลับในการเตรียมรายชื่อผู้รับอีเมลของคุณ
ถ้าสิ่งพิมพ์ของคุณไม่มีกล่องข้อความ ให้แทรกกล่องข้อความหนึ่งกล่องขึ้นไป
ในสิ่งพิมพ์จดหมายเวียนอิเล็กทรอนิกส์ ให้คลิกภายในกล่องข้อความที่คุณต้องการแทรกเขตข้อมูลผสาน
การเชื่อมโยงหลายมิติส่วนบุคคล
ในบานหน้าต่างงาน จดหมายเวียนอิเล็กทรอนิกส์ ภายใต้ รายการเพิ่มเติม ให้คลิก แทรกการเชื่อมโยงหลายมิติส่วนบุคคล
ในกล่องโต้ตอบ แทรกการเชื่อมโยงหลายมิติส่วนบุคคล ให้พิมพ์ข้อความที่คุณต้องการให้แสดงและที่อยู่ของเว็บไซต์หรือเว็บเพจที่คุณต้องการให้ผู้รับแต่ละรายไปถึงเมื่อพวกเขาคลิกการเชื่อมโยงหลายมิติ
ถ้าคุณต้องการใช้เขตข้อมูลในเขตข้อมูลข้อความแสดงหรือการเชื่อมโยงหลายมิติ ให้คลิกในกล่อง ข้อความแสดง หรือ การเชื่อมโยงหลายมิติ จากนั้นในรายการภายใต้ รายการที่จะแทรก ให้คลิกเขตข้อมูลที่คุณต้องการแทรก หมายเหตุ ถ้าคุณแทรกเขตข้อมูล คุณสามารถระบุข้อความแสดงที่ใช้แทนและที่อยู่เว็บสำหรับรายการว่างเปล่าที่สอดคล้องกับเขตข้อมูลที่แทรกไว้ ให้เลือกกล่องกาเครื่องหมาย ใช้ข้อความเริ่มต้นสำหรับรายการที่ว่างเปล่า และ ใช้การเชื่อมโยงหลายมิติเริ่มต้นสำหรับรายการที่ว่างเปล่า ตามต้องการ จากนั้นพิมพ์ข้อความที่ใช้แทนและที่อยู่เว็บ
ในบานหน้าต่างงาน จดหมายเวียนอิเล็กทรอนิกส์ ภายใต้ รายการเพิ่มเติม ให้คลิก เขตข้อมูลรูปภาพ
ในกล่องโต้ตอบ แทรกเขตข้อมูลรูปภาพ ให้คลิกเขตข้อมูลรูปภาพที่คุณต้องการแทรก แล้วคลิก ตกลง
ในบานหน้าต่างงาน จดหมายเวียนอิเล็กทรอนิกส์ ภายใต้ รายการเพิ่มเติม ให้คลิก บรรทัดแสดงคำทักทาย
ในกล่องโต้ตอบ บรรทัดแสดงคำทักทาย ให้เลือกรูปแบบของบรรทัดแสดงคำทักทาย ซึ่งประกอบด้วยคำขึ้นต้นจดหมาย รูปแบบชื่อ และเครื่องหมายวรรคตอนต่อไปนี้ เคล็ดลับ คุณยังสามารถพิมพ์ข้อความของคุณเองในกล่องคำขึ้นต้นจดหมายและกล่องเครื่องหมายวรรคตอนต่อไปนี้
ในบานหน้าต่างงาน จดหมายเวียนอิเล็กทรอนิกส์ รายการภายใต้ เตรียมสิ่งพิมพ์ของคุณ ประกอบด้วยเขตข้อมูลทั้งหมดที่อยู่ในแหล่งข้อมูล คุณสามารถใช้รายการนี้เพื่อเพิ่มเขตข้อมูลเพิ่มเติมต่างๆ ลงในสิ่งพิมพ์
ในบานหน้าต่างงาน จดหมายเวียนอิเล็กทรอนิกส์ ในกล่องรายการภายใต้ เตรียมสิ่งพิมพ์ของคุณ ให้ลากเขตข้อมูลที่คุณต้องการรวมเข้าไว้ในกล่องข้อความที่คุณสร้างไว้สำหรับเขตข้อมูลนี้
หมายเหตุ การลากรายการรูปภาพจากรายการนี้จะแทรกเฉพาะเส้นทางไปยังรูปภาพเท่านั้น ไม่แทรกตัวรูปภาพ
ด้านบนของหน้าแทรกเขตข้อมูลผสานลงในสิ่งพิมพ์แค็ตตาล็อกเวียน
ถ้าสิ่งพิมพ์แค็ตตาล็อกเวียนของคุณยังไม่ได้เปิด ให้เปิด
บนเมนู เครื่องมือ ให้ชี้ไปที่ จดหมายและแค็ตตาล็อก แล้วคลิก แค็ตตาล็อกเวียน
ในบานหน้าต่างงาน แค็ตตาล็อกเวียน ภายใต้ เลือกรายการผลิตภัณฑ์ ให้เลือกแหล่งข้อมูลที่คุณต้องการใช้ แล้วคลิก ถัดไป: สร้างหรือเชื่อมต่อกับรายการผลิตภัณฑ์
ในกล่องโต้ตอบ รายการผลิตภัณฑ์ในแค็ตตาล็อกเวียน คุณสามารถเลือกรายการที่คุณต้องการรวมในการผสาน เลือกกล่องกาเครื่องหมายถัดจากรายการที่คุณต้องการรวม และล้างกล่องกาเครื่องหมายถัดจากรายการที่คุณต้องการแยกออก คุณสามารถกรองรายการโดยใช้เขตข้อมูลหรือเงื่อนไขเฉพาะ และเรียงลำดับรายการตามลำดับพยัญชนะ
ถ้าสิ่งพิมพ์ของคุณไม่มีกล่องข้อความ ให้แทรกกล่องข้อความลงในพื้นที่แค็ตตาล็อกเวียนของสิ่งพิมพ์ ซึ่งคุณต้องการจะแทรก เขตข้อมูล (เขตข้อมูล: ประเภทของข้อมูลที่ตรงกับคอลัมน์ข้อมูลหนึ่งในแหล่งข้อมูล ชื่อของแต่ละเขตข้อมูลจะแสดงรายการไว้ที่แถวแรก (แถวหัวเรื่อง) ของแหล่งข้อมูล "รหัสไปรษณีย์" และ "นามสกุล" เป็นตัวอย่างของชื่อเขตข้อมูล)
เมื่อต้องการแทรกข้อมูลที่จะแตกต่างกันไปตามแต่ละระเบียนในพื้นที่แค็ตตาล็อกเวียนที่ซ้ำกัน ให้คลิกข้างในกล่องข้อความที่คุณต้องการแทรกเขตข้อมูล แล้วเลือกทำอย่างใดอย่างหนึ่งต่อไปนี้
เมื่อต้องการแทรกข้อความลงในพื้นที่แค็ตตาล็อกเวียนที่ซ้ำของแม่แบบ ในบานหน้าต่างงาน แค็ตตาล็อกเวียน ภายใต้ เตรียมสิ่งพิมพ์ของคุณ ให้คลิกเขตข้อมูลที่คุณต้องการแทรก หมายเหตุ การคลิกเขตข้อมูลรูปภาพหรือรูปถ่ายจะแทรกข้อความ (เส้นทางของรูปภาพและชื่อแฟ้ม) ไม่ใช่ตัวรูปภาพ
เมื่อต้องการแทรกรูปภาพ ภายใต้ รายการเพิ่มเติม ให้คลิก รูปภาพผลิตภัณฑ์
หมายเหตุ ถ้าคุณไม่ได้คลิกในกล่องข้อความในพื้นที่แค็ตตาล็อกเวียนก่อนที่คุณจะแทรกเขตข้อมูลผสาน Publisher จะแทรกเขตข้อมูลผสานแต่ละเขตภายในกล่องข้อความหรือกรอบรูปภาพใหม่
ทำซ้ำขั้นตอนที่ 5 จนกระทั่งคุณได้แทรกเขตข้อมูลทั้งหมดที่คุณต้องการจากแหล่งข้อมูล
จัดรูปแบบและจัดเรียงพื้นที่แค็ตตาล็อกเวียน ซึ่งจะซ้ำสำหรับแต่ละระเบียนในแหล่งข้อมูล คุณสามารถปรับขนาดพื้นที่แค็ตตาล็อกเวียนเพื่อให้พอดีกับหลายระเบียนตามที่คุณต้องการบนหน้ากระดาษ ให้ค้นหาการเชื่อมโยงไปยังข้อมูลเพิ่มเติมเกี่ยวกับการจัดรูปแบบและการจัดเรียงข้อความในส่วน ดูเพิ่มเติม